text: 16 Jehovaqa, Babiloniamanta jinata nirqa: "Manaña chaypi jaykʼajpis runas tiyakonqankuchu, nitaj llajtachakonqankuchu. Arabespis manañapuni chaypi jarakonqankuchu, nitaj michejkunapis chaypi uywasninkuta michenqankuchu", nispa (Isaías 13:20). Kay profeciaqa mana llaqta urmanallanmantachu parlarqa, manaqa wiñaypaq thuñisqa kananmantapis. Kay profeciataq juntʼakurqa. Kunanqa Babiloniap raqaynin Bagdad llaqtamanta qayllanpi (80 kilometrosninman) Irak suyupi kachkan. Kunantaq chay llaqtaqa, chʼin pacha, mana pipis tiyanchu. Jehová Isaiasniqta nirqa: "Chinkachiy pichanawan paykunata picharparisaj", nispa (Isaías 14:22, 23). *